ข้อกำหนดกรมตำรวจ เรื่อง สัญญาณจราจร เครื่องหมายจราจรและความหมายของสัญญาณจราจร และเครื่องหมายจราจร

ตราครุฑ
ตราครุฑ
ข้อกำหนดกรมตำรวจ
เรื่อง สัญญาณจราจร เครื่องหมายจราจร
และความหมายของสัญญาณจราจร
และเครื่องหมายจราจร
----------

อาศัยตามความในมาตรา 21
แห่งพระราชบัญญัติจราจรทางบก พ.ศ. 2522 อธิบดีกรมตำรวจ
กำหนดสัญญาณจราจร
เครื่องหมายจราจร
และความหมายของสัญญาณจราจร
และเครื่องหมายจราจร
ไว้ดังต่อไปนี้

ข้อ 1
ให้ใช้สัญญาณจราจรและเครื่องหมายจราจรตามแบบที่กำหนดโดยภาพตัวอย่างท้ายข้อกำหนด
นี้ทั่วราชอาณาจักร
ตั้งแต่วันประกาศเป็นต้นไป
ส่วนสัญญาณจราจรและเครื่องหมายจราจรแบบเก่าที่ใช้
อยู่ก่อนวันประกาศ
และยังมิได้เปลี่ยนแปลงเป็นแบบใหม่
ก็ให้ใช้ได้ไปพลางก่อนจนกว่าจะได้เปลี่ยน
เป็นแบบใหม่ตามข้อกำหนดนี้

ข้อ 2 สัญญาณจราจร เครื่องหมายจราจร และความหมายของสัญญาจราจรและเครื่องหมาย
จราจรตามข้อกำหนดนี้
ให้ใช้ในเขตทางตามบทบัญญัติแห่งกฎหมายว่าด้วยการจราจรทางบกทั่วราชอาณา
จักร
 สัญญาณจราจร

-----------

ข้อ 3 สัญญาณไฟจราจร หมายถึง สัญญาณจราจรที่ใช้ควบคุมการจราจร โดยโคมสัญญาณไฟ
จราจรประกอบด้วยดวงโคมอย่างน้อยสามดวง สัญญาณไฟจราจรสีแดงอยู่ตอนบน สัญญาณไฟจราจรสี
เหลืองอำพันอยู่ตอนกลาง
และสัญญาณไฟจราจรสีเขียวอยู่ตอนล่าง
ในบางกรณีอาจมีโคมสัญญาณไฟจราจร
ลูกศรสีเขียวประกอบได้
โคมสัญญาณไฟจราจรทั่วไปมีขนาดเส้นผ่าศูนย์กลางกว้าง 20 มิลลิเมตร โคม
สัญญาณไฟจราจรลูกศรสีเขียว โดยทั่วไปมีขนาดเส้นผ่าศูนย์กลาง 300 มิลลิเมตร สัญญาณไฟจราจรให้
ติดตั้งบนเสาในลักษณะที่สามารถมองเห็นได้โดยชัดเจนในแต่ละทิศทางของการจราจรต้องมีสัญญาณไฟ
จราจรอย่างน้อย 2 ชุด
ชุดแรกติดตั้งบนขอบทางด้านซ้ายมือใกล้ทางแยก ในกรณีทางนั้น ๆ มีช่องทางเดินรถ
หลายช่องทางจะติดตั้งสัญญาณไฟจราจรบนเกาะกลางทางเพิ่มขึ้นก็ได้ ชุดที่สองติดตั้งบนเกาะกลางทาง
หรือเกาะกลางทางฝั่งตรงข้ามของทางแยกนั้น ๆ

ข้อ 4
สัญญาณด้วยมือและแขนของพนักงานเจ้าหน้าที่ หมายถึงสัญญาณจราจรที่พนักงานเจ้าหน้าที่
แสดงให้ปรากฏข้างหน้า

ข้อ 5 สัญญาณนกหวีด หมายถึง สัญญาณจราจรที่พนักงานเจ้าหน้าที่แสดงด้วยเสียงสัญญาณนกหวีด

เครื่องหมายจราจร

--------------

ข้อ 6 เครื่องหมายจราจร แบ่งเป็น 2 ชนิด คือ

(1) เครื่องหมายจราจรชนิดแผ่นป้ายทำด้วยแผ่นโลหะหรือไม้ หรือวัตถุอื่นที่แทนกันได้

(2) เครื่องหมายจราจรบนผิวทาง ขอบทาง ขอบวงเวียน เสา
หลัก ราว
สะพาน
กำแพง รั้ว และที่อื่น ๆ โดยใช้สี หมุดโลหะ กระเบื้องเคลือบ หรือวัตถุอื่นที่แทนกันได้
ทา ตอก หรือฝังไว้

ข้อ 7 เครื่องหมายจราจรตามข้อ
6 (1) แบ่งเป็น 2 ประเภท คือ

(1) ประเภทบังคับ ได้แก่เครื่องหมายกำหนด บังคับ ห้ามหรือจำกัด บางประการ
เพื่อบังคับการจราจรในทาง

(2) ประเภทเตือน
ได้แก่เครื่องหมายเตือนให้ผู้ใช้ทางระวังอันตรายตามความหมายใน
แผ่นเครื่องหมายนั้น ๆ

เครื่องหมายจราจรประเภทบังคับ

------------------------

ข้อ 8
ให้ผู้ขับรถปฏิบัติตามความหมายแห่งเครื่องหมายนั้น ๆ ดังต่อไปนี้

(1) เครื่องหมาย `หยุด' หมายความว่า รถทุกชนิดต้องหยุดให้รถและคนเดินเท้าใน
ทางขวางหน้าผ่านไปก่อน
เมื่อเห็นว่าปลอดภัยและไม่เป็นการกีดขวางการจราจรที่บริเวณทางแยกนั้นแล้ว
จึงให้เคลื่อนรถต่อไปได้ด้วยความระมัดระวัง (บ. 1)

(2) เครื่องหมาย `ให้ทาง' หมายความว่า รถทุกชนิดต้องระมัดระวังและให้ทางแก่
รถและคนเดินเท้าในทางขวางหน้าผ่านไปก่อน
เมื่อเห็นว่าปลอดภัยและไม่เป็นการกีดขวางการจราจร
ที่บริเวณทางแยกนั้นแล้ว
จึงให้เคลื่อนรถต่อไปได้ด้วยความระมัดระวัง (บ. 2)

(3) เครื่องหมาย `หยุดตรวจ' หมายความว่า ให้ผู้ขับรถหยุดรถที่เครื่องหมายนี้
เพื่อให้เจ้าหน้าที่ตรวจและเคลื่อนรถต่อไปได้เมื่อได้รับอนุญาตจากเจ้าหน้าที่ผู้ตรวจแล้วเท่านั้น
(บ. 3)

(4) เครื่องหมาย `ห้ามเข้า' หมายความว่า ห้ามมิให้รถทุกชนิดเข้าไปในทางที่ติดตั้ง
เครื่องหมาย (บ. 4)

(5) เครื่องหมาย `ห้ามเลี้ยวซ้าย' หมายความว่า ห้ามมิให้เลี้ยวรถไปทางซ้าย
(บ. 5)

(6) เครื่องหมาย `ห้ามเลี้ยวขวา' หมายความว่า ห้ามมิให้เลี้ยวรถไปทางขวา
(บ. 6)

(7) เครื่องหมาย `ห้ามกลับรถ' หมายความว่า ห้ามมิให้กลับรถไม่ว่าด้วยด้วยวิธี
ใด ๆ
ในเขตทางที่ติดตั้งเครื่องหมาย (บ. 7)

(8) เครื่องหมาย `ห้ามแซง' หมายความว่า ห้ามมิให้ขับรถแซงขึ้นหน้ารถคันอื่นใน
เขตทางที่ติดตั้งเครื่องหมาย (บ. 8)

(9) เครื่องหมาย `ห้ามรถบรรทุกหนักแซง' หมายความว่า ห้ามมิให้ขับรถบรรทุกที่
มีน้ำหนักมากแซงขึ้นหน้ารถคันอื่นในเขตทางที่ติดตั้งเครื่องหมาย
(บ. 9)

(10) เครื่องหมาย `ห้ามรถยนตร์' หมายความว่า ห้ามรถยนตร์ทุกชนิดผ่านเข้าไปใน
เขตทางที่ติดตั้งเครื่องหมาย (บ. 10)

(11) เครื่องหมาย `ห้ามรถบรรทุก' หมายความว่า ห้ามรถบรรทุกทุกชนิดผ่านเข้าไป
ในเขตที่ติดตั้งเครื่องหมาย (บ. 11)
 (12) เครื่องหมาย `ห้ามรถยนตร์ที่ใช้ในการเกษตร' หมายความว่า ห้ามรถยนตร์
ที่ใช้ในการเกษตรทุกชนิดผ่านเข้าไปในเขตทางที่ติดตั้งเครื่องหมาย
(บ. 12)

(13) เครื่องหมาย `ห้ามรถพ่วง' หมายความว่า ห้ามรถพ่วงทุกชนิดผ่านเข้าไปใน
เขตทางที่ติดตั้งเครื่องหมาย (บ. 13)

(14) เครื่องหมาย `ห้ามรถจักรยานยนตร์' หมายความว่าห้ามรถจักรยานยนตร์ผ่าน
เข้าไปในเขตทางที่ติดตั้งเครื่องหมาย (บ. 14)

(15) เครื่องหมาย `ห้ามรถจักรยาน' หมายความว่า ห้ามรถจักรยานผ่านเข้าไปใน
เขตทางที่ติดตั้งเครื่องหมาย (บ. 15)

(16) เครื่องหมาย `ห้ามรถสามล้อ' หมายความว่า ห้ารถสามล้อผ่านเข้าไปใน
เขตทางที่ติดตั้งเครื่องหมาย (บ. 16)

(17) เครื่องหมาย `ห้ามรถยนตร์สามล้อ' หมายความว่า ห้ามรถยนตร์สามล้อผ่าน
เข้าไปในเขตทางที่ติดตั้งเครื่องหมาย (บ. 17)

(18) เครื่องหมาย `ห้ามรถจักรยานยนตร์และรถยนตร์' หมายความว่า ห้ามรถจักร
ยานยนตร์และรถยนตร์ทุกชนิดผ่านเข้าไปในเขตทางที่ติดตั้งเครื่องหมาย
(บ. 18)

(19) เครื่องหมาย `ห้ามรถจักรยาน รถสามล้อและรถจักรยานยนตร์' หมายความว่า
ห้ามรถจักรยาน
รถสามล้อ
และรถจักรยานยนตร์ผ่านเข้าไปในเขตทางที่ติดตั้งเครื่องหมาย (บ. 19)

(20) เครื่องหมาย `ห้ามล้อเลื่อนลากเข็น' หมายความว่า ห้ามเฉพาะล้อเลื่อนลาก
เข็นผ่านในเขตทางที่ติดตั้งเครื่องหมาย (บ. 20)

(21) เครื่องหมาย `ห้ามเกวียน' หมายความว่า ห้ามเกวียนทุกชนิดผ่านเข้าไปใน
เขตทางที่ติดตั้งเครื่องหมาย (บ. 21)

(22) เครื่องหมาย `ห้ามคน' หมายความว่า ห้ามคนผ่านเข้าไปในเขตทางที่ติดตั้ง
เครื่องหมาย (บ. 22)

(23) เครื่องหมาย `ห้ามใช้เสียง' หมายความว่า ห้ามมิให้ใช้เสียงสัญญาณหรือทำ
ให้เกิดเสียงที่ก่อการรบกวนด้วยประการใด ๆ
ในเขตที่ติดตั้งเครื่องหมาย (บ. 23)

(24) เครื่องหมาย `ห้ามรถหนักเกินกำหนด' หมายความว่า ห้ามมิให้รถทุกชนิดที่มี
น้ำหนักเกินกว่ากำหนด
หรือเมื่อรวมน้ำหนักรถกับน้ำหนักบรรทุกเกินกว่าที่กำหนดไว้เป็น `ตัน' ตาม
จำนวนเลขในเครื่องหมายนั้น ๆ
เข้าไปในเขตทางที่ติดตั้งเครื่องหมาย (บ. 24)

(25) เครื่องหมาย `ห้ามรถกว้างเกินกำหนด' หมายความว่าห้ามมิให้รถทุกชนิดที่มี
ขนาดกว้างเกินกำหนดเป็น `เมตร' ตามจำนวนเลขในเครื่องหมายนั้น
ๆ เข้าไปในเขตทางที่ติดตั้ง
เครื่องหมาย (บ. 25)

(26) เครื่องหมาย `ห้ามรถสูงเกินกำหนด' หมายความว่า ห้ามมิให้รถทุกชนิดที่มี
ความสูงรวมทั้งของที่บรรทุกเกินกว่ากำหนดเป็น `เมตร' ตามจำนวนเลขมนเครื่องหมายเข้าไปใน
เขตทางหรืออุโมงค์ที่ติดตั้งเครื่องหมาย (บ. 26)
 (27) เครื่องหมาย `ห้ามรถยาวเกินกำหนด' หมายความว่าห้ามมิให้รถทุกชนิดที่มี
ขนาดยาวเกินกำหนดเป็น `เมตร' ตามจำนวนเลขในเครื่องหมายนั้น
ๆ เข้าไปในเขตทางที่ติดตั้ง
เครื่องหมาย (บ.27)

(28) เครื่องหมาย `จำกัดความเร็ว' หมายความว่า ห้ามมิให้ผู้ขับรถทุกชนิดให้ความ
เร็วเกินกว่าที่กำหนดเป็นกิโลเมตรต่อชั่วโมงตามจำนวนตัวเลขในแผ่นเครื่องหมายนั้น
ๆ ในเขตทางที่ติด
ตั้งเครื่องหมายจนกว่าจะพ้นที่สุดระยะที่จำกัดความเร็วนั้น
(บ. 28)

(29) เครื่องหมาย `สุดเขตจำกัดความเร็ว' หมายความว่า ผู้ขับรถทุกชนิดจะใช้
ความเร็วเกินกว่าที่กำหนดเป็นกิโลเมตรต่อชั่วโมงตามจำนวนตัวเลขในแผ่นเครื่องหมายนั้น
ๆ ในเขตทาง
ที่ติดตั้งเครื่องหมายนั้นได้
แต่ต้องไม่เกินความเร็วตามที่กำหนดในกฎกระทรวง (บ. 29)

(30) เครื่องหมาย `ห้ามจอดรถ' หมายความว่า ห้ามจอดรถทุกชนิดมนเขตทางที่ติด
ตั้งเครื่องหมาย (บ. 30)

(31) เครื่องหมาย `ห้ามหยุดรถ' หมายความว่า ห้ามหยุดรถทุกชนิดในเขตทางที่ติด
ตั้งเครื่องหมาย (บ. 31)

(32) เครื่องหมาย `ห้ามจอดรถในวันคี่' หมายความว่า ห้ามจอดรถทุกชนิดในวันคี่
ในเขตทางที่ติดตั้งเครื่องหมาย (บ. 32)

(33) เครื่องหมาย `ห้ามจอดรถในวันคู่' หมายความว่า ห้ามจอดรถทุกชนิดในวันคู่
ในเขตทางที่ติดตั้งเครื่องหมาย (บ. 33)

(34) เครื่องหมาย `ให้รถสวนทางมาก่อน' หมายความว่า ให้ผู้ขับรถทุกชนิดหยุดรถ
ตรงเครื่องหมาย
เพื่อให้รถที่กำลังแล่นสวนทางมาก่อน
ถ้ามีรถข้างหน้าหยุดรออยู่ก่อนก็ให้หยุดรอถัดต่อ
กันมาตามลำดับเมื่อรถสวนทางมาได้ผ่านไปหมดแล้วจึงให้รถหยุดรอตามเครื่องหมายนี้เคลื่อนไปได้
(บ. 34)
 (35) เครื่องหมาย `ห้ามรถบรรทุกหนักใช้ช่องเดินรถที่กำหนด' หมายความว่า ห้าม
รถบรรทุกหนักใช้ช่องเดินรถที่กำหนดในแผ่นเครื่องหมายในเขตทางที่ติดตั้งเครื่องหมาย
(บ. 35)

(36) เครื่องหมาย `ให้รถตรงไป' หมายความว่า ให้ขับรถตรงไปห้ามมิให้ไปทาง
ซ้ายหรือไปทางขวา (บ. 36)

(37) เครื่องหมาย `ให้ชิดซ้าย' หมายความว่า ให้ขับรถไปทางด้านซ้ายของเครื่อง
หมาย (บ. 37)

(38) เครื่องหมาย `ให้ชิดขวา' หมายความว่า ให้ขับไปทางด้านขวาของเครื่อง
หมาย (บ. 38)

(39) เครื่องหมาย `ทางเดินรถทางเดียวไปทางซ้าย' หมายความว่า ให้ขับรถเลี้ยว
ไปทางซ้ายแต่ทางเดียวห้ามมิให้เลี้ยวขวาหรือตรงไป (บ. 39)

(40) เครื่องหมาย `ทางเดินรถทางเดียวไปทางขวา' หมายความว่า ให้ขับรถเลี้ยว
ไปทางขวาแต่ทางเดียว
ห้ามมิให้เลี้ยวซ้ายหรือตรงไป (บ. 40)

(41) เครื่องหมาย `ให้เลี้ยวซ้าย' หมายความว่า ให้ขับรถเลี้ยวไปทางซ้ายแต่ทาง
เดียว
ห้ามมิให้เลี้ยวขวาหรือตรงไป (บ. 41)

(42) เครื่องหมาย `ให้เลี้ยวขวา' หมายความว่า ให้ขับรถเลี้ยวไปทางขวาแต่ทาง
เดียว
ห้ามมิให้เลี้ยวซ้ายหรือตรงไป (บ. 42)

(43) เครื่องหมาย `ให้เลี้ยวซ้ายหรือเลี้ยวขวา' หมายความว่าให้ขับรถเลี้ยวไปทาง
ซ้าย
หรือไปทางขวา ห้ามตรงไป (บ. 43)

(44) เครื่องหมาย `ให้ไปทางซ้ายหรือไปทางขวา' หมายความว่า ให้ขับรถไปทาง
ซ้ายหรือไปทางขวาของเครื่องหมายห้ามตรงไป (บ. 44)

(45) เครื่องหมาย `วงเวียน' หมายความว่า ให้รถทุกชนิดเดินวนทางซ้ายของวง
เวียน
และรถที่เริ่มจะเข้าสู่ทางรวมบริเวณวงเวียนต้องหยุดให้สิทธิแก่รถที่แล่นอยู่ในทางรอบวงเวียนผ่าน
ไปก่อน
ห้ามขับรถแทรกหรือตัดหน้ารถที่อยู่ในเขตทางรอบบริเวณวงเวียน (บ. 45)

(46) เครื่องหมาย `เริ่มช่องเดินรถประจำทาง' หมายความว่าบริเวณที่ติดตั้งเครื่อง
หมายเป็นบริเวณที่เริ่มต้นของช่องเดินรถประจำทาง
ห้ามมิให้รถอื่นนอกจากรถโดยสารประจำทาง หรือ
รถบรรทุกคนโดยสารประเภทที่อธิบดีกำหนดเข้าไปในช่องเดินรถประจำทางภายในกำหนดระยะเวลาที่
กำหนด (บ. 46)

(47) เครื่องหมาย `ช่องเดินรถประจำทาง' หมายความว่า บริเวณที่ติดตั้งเครื่อง
หมายเป็นบริเวณที่กำหนดให้เป็นช่องทางเดินรถประจำทางห้ามมิให้รถอื่นนอกจากรถโดยสารประจำทาง
หรือรถบรรทุกคนโดยสารประเภทที่อธิบดีกำหนดให้ช่องเดินรถประจำทางภายในระยะเวลาที่กำหนด
(บ. 47)

(48) เครื่องหมาย `ห้ามเข้ายกเว้นรถที่กำหนด' หมายความว่า ห้ามมิให้นำรถไปใน
ทางที่ติดตั้งเครื่องหมายยกเว้นรถที่ได้กำหนดไว้ในป้ายประกอบเครื่องหมายนั้น
(บ. 48)

เครื่องหมายจราจรประเภทเตือน

------------------------

ข้อ 9
เครื่องหมายประเภทนี้ใช้ติดตั้งในเขตทางที่อาจเกิดอันตรายหรืออุบัติเหตุขึ้นได้ เพื่อป้องกัน
อันตรายหรืออุบัติเหตุดังกล่าว
ให้ผู้ขับรถปฏิบัติตามความหมายแห่งเครื่องหมายนั้น ๆ

(1) เครื่องหมาย `ทางโค้งซ้าย' หมายความว่า ทางข้างหน้าไปทางซ้าย ให้ขับรถให้ช้า
ลงพอสมควรและเดินรถชิดด้านซ้ายด้วยความระมัดระวัง (ต. 1)

(1) เครื่องหมาย `ทางโค้งซ้าย' หมายความว่า ทางข้างหน้าโค้งไปทางซ้าย ให้ขับรถ
ให้ช้าลงพอสมควรและเดินรถชิดด้านซ้ายด้วยความระมัดระวัง (ต.
1)

(2) เครื่องหมาย `ทางโค้งขวา' หมายความว่า ทางข้างหน้าโค้งไปทางขวา ให้ขับรถ
ให้ช้าลงพอสมควรและเดินรถชิดด้านซ้ายด้วยความระมัดระวัง (ต.
2)

(3) เครื่องหมาย `ทางโค้งรัศมีแคบเลี้ยวซ้าย' หมายความว่า ทางข้างหน้าเป็นทางโค้ง
รัศมีแคบไปทางซ้าย
ให้ขับรถให้ช้าลงพอสมควรและเดินรถชิดด้านซ้ายด้วยความระมัดระวัง (ต. 3)

(4) เครื่องหมาย `ทางโค้งรัศมีแคบเลี้ยวขวา' หมายความว่า ทางข้างหน้าเป็นทางโค้ง
รัศมีแคบไปทางขวา
ให้ขับรถให้ช้าลงพอสมควรและเดินรถชิดด้านซ้ายด้วยความระมัดระวัง (ต. 4)

(5) เครื่องหมาย `ทางโค้งกลับเริ่มซ้าย' หมายความว่า ทางข้างหน้าเป็นทางโค้งไปทาง
ซ้ายแล้วกลับให้ขับรถให้ช้าลงพอสมควร และเดินรถชิดด้านซ้ายด้วยความระมัดระวัง
(ต. 5)

(6) เครื่องหมาย `ทางโค้งกลับเริ่มขวา' หมายความว่า ทางข้างหน้าเป็นทางโค้งไปทาง
ขวาแล้วกลับให้ขับรถให้ช้าลงพอสมควร และเดินรถชิดด้านซ้ายด้วยความระมัดระวัง
(ต. 6)

(7) เครื่องหมาย `ทางโค้งกลับรัศมีแคบริมซ้าย' หมายความว่า ทางข้างหน้าเป็นทางโค้ง
รัศมีแคบไปทางซ้ายแล้วกลับให้ขับรถให้ช้าลงพอสมควร และเดินรถชิดด้านซ้ายด้วยความระมัดระวัง
(ต. 7)

(8) เครื่องหมาย `ทางโค้งกลับรัศมีแคบเริ่มขวา' หมายความว่า ทางข้างหน้าเป็นทาง
โค้งรัศมีแคบไปทางขวาแล้วกลับให้ขับรถให้ช้าลงพอสมควร และเดินรถชิดด้านซ้ายด้วยความระมัดระวัง
(ต. 8)

(9) เครื่องหมาย `ทางคดเคี้ยวเริ่มซ้าย' หมายความว่า ทางข้างหน้าเป็นทางคดเคี้ยว
โดยเริ่มไปทางซ้ายให้ขับรถให้ช้าลงพอสมควรและเดินรถชิดด้านซ้ายด้วยความระมัดระวัง
(ต. 9)

(10) เครื่องหมาย `ทางคดเคี้ยวเริ่มขวา' หมายความว่า ทางข้างหน้าเป็นทางคดเคี้ยว
โดยเริ่มคดเคี้ยวไปทางขวา
ให้ขับรถให้ช้าลงพอสมควรและเดินรถชิดด้านซ้ายด้วยความระมัดระวัง (ต. 10)

(11) เครื่องหมาย `ทางโทตัดทางเอก' หมายความว่า ทางข้างหน้ามีทางโทตัดให้ขับรถ
ด้วยความระมัดระวัง (ต. 11)

(12) เครื่องหมาย `ทาโทแยกทางเอกทางซ้าย' หมายความว่า ทางข้างหน้ามีทางโทแยก
ไปทางซ้ายให้ขับรถด้วยความระมัดระวัง (ต. 12)

(13) เครื่องหมาย `ทางโทแยกทางเอกทางขวา' หมายความว่า ทางข้างหน้ามีทางโทแยก
ไปทางขวาให้ขับรถด้วยความระมัดระวัง (ต. 13)

(14) เครื่องหมาย `ทางโทแยกทางเอกเยื้องกันเริ่มซ้าย' หมายความว่า ทางข้าหน้ามีทาง
โทแยกไปทางซ้ายและหลังจากนั้นมีทางโทแยกไปทางขวา ให้ขับรถด้วยความระมัดระวัง (ต. 14)

(15) เครื่องหมาย `ทางโทแยกทางเอกเยื้องกันเริ่มขวา' หมายความว่า ทางข้างหน้ามี
ทางโทแยกไปทางขวาและหลังจากนั้นมีทางโทแยกไปทาซ้าย ให้ขับรถด้วยความระมัดระวัง (ต. 15)

(16) เครื่องหมาย `ทาโทเชื่อมทางเอกทางซ้าย' หมายความว่าทางข้างหน้ามีทางโทเข้ามา
เชื่อมด้ายซ้าย
ให้ขับรถด้วยความระมัดระวัง (ต. 16)

(17) เครื่องหมาย `ทางโทเชื่อมทางเอกจากขวา' หมายความว่า ทางข้างหน้ามีทางโท
เข้ามาเชื่อมด้านขวา
ให้ขับรถด้วยความระมัดระวัง (ต. 17)

(18) เครื่องหมาย `ทาโทแยกทางเอกทางซ้ายรูปตัววาย' หมายความว่า ทางข้างหน้ามี
ทางโทแยกจากทางเอกไปทางซ้ายเป็นรูปตัววาย ให้ขับรถด้วยความระมัดระวัง (ต. 18)

(19) เครื่องหมาย `ทางโทแยกทางเอกทางขวารูปตัววาย' หมายความว่า ทางข้างหน้ามี
ทางโทแยกจากทางเอกไปทางขวาเป็นรูปตัววาย ให้ขับรถด้วยความระมัดระวัง (ต. 19)

(20) เครื่องหมาย `ทางข้ามทางรถไฟไม่มีเครื่องกั้นทาง' หมายความว่า ทางข้างหน้ามี
ทางรถไฟตัดผ่านและไม่มีเครื่องกั้นทาง ให้ขับรถให้ช้าลงให้มาก และสังเกตุดูรถไฟทั้งทางขวาและทาง
ซ้าย
ถ้ามีรถไฟกำลังจะผ่านมาให้หยุดรถห่างจากรถไฟอย่างน้อย 5 เมตร แล้วรอคอยจนกว่ารถไฟนั้น
จะผ่านพ้นไปและปลอดภัยแล้ว
จึงเคลื่อนรถต่อไปได้ห้ามมิให้ขับรถตัดหน้ารถไฟในระยะที่อาจจะเกิด
อันตรายได้เป็นอันขาด (ต. 20)

(21) เครื่องหมาย `ทางข้ามทางรถไฟมีเครื่องกั้นทาง' หมายความว่า ทางข้างหน้ามีทาง
รถไฟตัดผ่านและมีรั้วหรือมีเครื่องกีดขวางกั้นทางก่อนที่จะขับรถผ่านเครื่องหมายนี้ ให้ขับรถให้ช้าลงและ
พร้อมที่จะหยุดรถได้เมื่อมีเสียสัญญาณของเจ้าหน้าที่ดังขึ้นหรือเจ้าหน้าที่ได้กั้นทางหรือมีเครื่องหมาย
กั้นทางปิดกั้น
ถ้ามีรถข้างหน้าหยุดรออยู่ก่อนก็ให้หยุดรอถัดต่อมาตามลำดับ เมื่อเปิดเครื่องกั้นทาง
แล้วให้รถที่หยุดรอเคลื่อนตามกันไปได้ (ต. 21)

(22) เครื่องหมาย `สัญญาณจราจร' หมายความว่า ทางข้างหน้ามีสัญญาณไฟจราจร
ให้ขับรถให้ช้าลงและพร้อมที่จะปฏิบัติตามสัญญาณไฟจราจร (ต.
22)

(23) เครื่องหมาย `ทางแคบลงทั้งสองด้าน' หมายความว่า ทางข้างหน้าแคบลงกว่าที่
กำลังผ่านทั้งสองด้าน
ผู้ขับรถจะต้องขับรถให้ช้าลงและเพิ่มความระมัดระวังยิ่งขึ้น ขณะที่รถผ่านทางแคบ
ผู้ขับรถจะต้องระมัดระวังมิให้รถชนหรือเสียดสีกัน

(24) เครื่องหมาย `ทางแคบด้ายซ้าย' หมายความว่า ทางข้างหน้าด้านซ้ายแคบลงกว่าทาง
ที่กำลังผ่าน
ผู้ขับรถจะต้องขับรถให้ช้าลงและเพิ่มความระมัดระวังยิ่งขึ้น (ต. 24)

(25) เครื่องหมาย `ทางแคบด้านขวา' หมายความว่า ทางข้างหน้าด้านขวาแคบลงกว่าทาง
ที่กำลังผ่าน
ผู้ขับรถจะต้องขับรถให้ช้าลงและเพิ่มความระมัดระวังยิ่งขึ้น (ต. 25)

(26) เครื่องหมาย `ทางคู่ข้างหน้า' หมายความว่า ทางข้างหน้าจะเป็นทางคู่มีเกาะหรือสิ่ง
อื่นใดแบ่งการจราจรออกเป็นสองทางไปทางหนึ่งมาทางหนึ่ง ให้ขับรถชิดไปทางด้ายซ้ายด้วยความ
ระมัดระวัง (ต. 26)

(27) เครื่องหมาย `สิ้นสุดทางคู่' หมายความว่า ทางข้างหน้าเป็นทางร่วมที่ไม่มีเกาะหรือ
สิ่งอื่นใดแบ่งการจราจร
ให้ขับรถให้ช้าลงและชิดด้านซ้ายของทาง และเพิ่มความระมัดระวังยิ่งขั้น
(ต. 27)

(28) เครื่องหมาย `ช่องทางจราจรปิด' หมายความว่าช่องทางจราจรข้างหน้าจะปิด งดการ
จราจรข้างหน้าจะปิด
งดการสัญจรในช่องทางตามความหมายในเครื่องหมายให้ผู้ขับรถเปลี่ยนให้ช่องทาง
ที่เหลืออยู่ด้วยความระมัดระวัง (ต. 28)

(29) เครื่องหมาย `วงเวียนข้างหน้า' หมายความว่า ทางข้างหน้าจะเป็นทางแยกมีวง
เวียน
ให้ขับรถให้ช้าลงและขับรถเข้าสู่วงเวียนด้วยความระมัดระวัง (ต. 29)

(30) เครื่องหมาย `สะพานแคบ' หมายความว่า
ทางข้างหน้ามีสะพานแคบรถเดินหลีกกันไม่
ได้
ให้ขับรถให้ช้าลงและระมัดระวังอันตรายจากรถที่จะสวนมาจากอีกฟากหนึ่งของสะพาน ถ้ามีเครื่อง
หมายอื่นติดตั้งอยู่ก็ให้ปฏิบัติตามเครื่องหมายนั้นด้วย (ต.
30)

(31) เครื่องหมาย `ทางแคบ' หมายความว่า ทางข้างหน้าแคบลงกว่าทางที่กำลังผ่าน มี
ขนาดตามตัวเลขเป็น `เมตร' ที่แสดงไว้ที่เครื่องหมายนั้น รถที่มีขนาดกว้างไม่เกินจำนวนตัวเลขที่
บอกไว้มนเครื่องหมายให้ผ่านเข้าไปได้
แต่ให้ขับรถให้ช้าลงและเพิ่มความระมัดระวังเป็นพิเศษ ถ้ามี
เครื่องหมายอื่นติดตั้งไว้ก็ให้ปฏิบัติตามเครื่องหมายนั้น ๆ
ด้วย (ต. 31)

(32) เครื่องหมาย `ทางลอดต่ำ' หมายความว่า ทางข้างหน้าจะต้องลอดช่องลอดต่ำ
มีขนาดตามตัวเลขเป็น `เมตร' ที่แสดงไว้ที่เครื่องหมายนั้น รถที่มีความสูงรวมทั้งสิ่งของที่บรรทุกสูง
ไม่เกินจำนวนตัวเลขที่บอกไว้ในเครื่องหมายให้ผ่านเข้าไปได้ แต่ให้ขับรถให้ช้าลงและเพิ่มความ
ระมัดระวังเป็นพิเศษ
ถ้ามีเครื่องหมายอื่นติดตั้งไว้ก็ให้ปฏิบัติตามเครื่องหมายนั้น ๆ ด้วย (ต.
32)

(33) เครื่องหมาย `ทางขึ้นลาดชัน' หมายความว่า ทางข้างหน้าเป็นทางลาดชันขึ้นเขาหรือ
ขึ้นเนิน
สันเขา หรือสันเนิน มีความลาดตามตัวเลขเป็น `ร้อยละ' ตามที่ปรากฏในเครื่องหมาย
อาจกำบังสายตาไม่ให้มองเห็นรถที่สวนมา
ให้ขับรถให้ช้าลงและเดินรถใกล้ของทางด้ายซ้ายให้มาก
กับให้ระมัดระวังอันตรายจากรถที่สวนทางมา (ต. 33)

(34) เครื่องหมาย `ทางลงลาดชัน' หมายความว่า ทางข้างหน้าเป็นทางลาดลงเขาหรือลง
เนิน
มีความลาดตามตัวเลขเป็น `ร้อยละ' ตามที่ปรากฏในเครื่องหมาย ให้ขับรถให้ช้าลง เดินรถ
ใกล้ขอบทางด้านซ้ายให้มาก
และผู้ขับรถไม้ควรปลดเกียร์หรือดับเครื่องยนต์เป็นอันขาดในกรณีที่เป็นทาง
ลงเขาหรือเนินที่ชันมากให้ใช้เกียร์ต่ำเพื่อความปลอดภัย (ต.
34)

(35) เครื่องหมาย `เตือนรถกระโดด' หมายความว่า ทางข้างหน้าเปลี่ยนระดับอย่าง
กระทันหัน
เช่น บริเวณคอสะพาน
ทางข้ามท่อระบายน้ำเป็นต้น
ให้ขับรถให้ช้าลงและเพิ่มความ
ระมัดระวัง (ต. 35)

(36) เครื่องหมาย `ผิวทางขรุขระ' หมายความว่า ทางข้างหน้าขรุขระมาก มีหลุมบ่อ
หรือเป็นสันติดต่อกัน
ให้ขับรถให้ช้าลงและเพิ่มความระมัดระวังเป็นพิเศษ (ต. 36)

(37) เครื่องหมาย `ทางเป็นแอ่ง' หมายความว่า ทางข้างหน้าเปลี่ยนระดับลงกระทันหัน
หรือเป็นแอ่ง
ให้ขับรถให้ช้าลงและเพิ่มความระมัดระวังเป็นพิเศษ (ต. 37)

(38) เครื่องหมาย `ทางลื่น' หมายความว่า
ทางข้างหน้าลื่นอาจเกิดอุบัติเหตุได้ง่ายให้
ขับรถให้ช้าลงให้มากและระมัดระวังการลื่นไถลอย่าให้ห้ามล้อโดยแรงและทันที การหยุดรถ การเบารถ
หรือเลี้ยวรถในทางลื่นต้องกระทำด้วยความระมัดระวังเป็นพิเศษ
(ต. 38)

(39) เครื่องหมาย `ผิวทางร่วน' หมายความว่า ทางข้างหน้ามีวัสดุผิดทางหลุดกระเด็นเมื่อ
ขับรถด้วยความเร็วสูงให้ขับรถให้ช้าลง
และระมัดระวังอันตรายอันอาจเกิดจากวัสดุผิดทาง (ต. 39)
 (40) เครื่องหมาย `ระวังหินร่วง' หมายความว่า ทางข้างหน้าอาจมีหินร่วงลงมาใน
ผิวทาง
ทำให้กีดขวางการจราจร
ให้ขับรถให้ช้าลงและระมัดระวังอันตรายเป็นพิเศษ (ต. 40)

(41) เครื่องหมาย `สะพานเปิดได้' หมายความว่า
ทางข้างหน้าจะต้องผ่านสะพานที่เปิดให้
เรือลอด
ให้ขับรถให้ช้าลงและระมัดระวังในการหยุดรถเมื่อเจ้าหน้าที่จะปิดกั้นทางเพื่อเปิดสะพานให้เรือ
ผ่านเพื่อไม่ให้เกิดอันตรายต่อรถข้างหน้าและรถข้างหลัง (ต.
41)

(42) เครื่องหมาย `ทางกำลังซ่อม' หมายความว่า ทางข้างหน้ากำลังมีการซ่อมอาจวาง
เครื่องกีดขวางไว้
หรือมีคนงานกำลังซ่อมทาง
ให้ขับรถให้ช้าลงพอสมควรและระมัดระวังคนงานซ่อม
ทางและสิ่งกีดขวางเพื่อการซ่อมทางตอนนั้น (ต. 42)

(43) เครื่องหมาย `ระวังคนข้ามถนน' หมายความว่า ทางข้างหน้าทีทางสำหรับคน
ข้ามถนน
หรือมีหมู่บ้านราษฎรอยู่ข้างทาง
ซึ่งมีคนเดินข้ามไปมาอยู่เสมอ
ให้ขับรถให้ช้าลงพอสมควร
และระมัดระวังคนข้ามถนน
ถ้ามีคนกำลังเดินข้ามถนนให้หยุดรถให้คนเดินข้ามถนนไปได้โดยปลอดภัย
(ต. 43)

(44) เครื่องหมาย `โรงเรียนระวังเด็ก' หมายความว่า ทางข้างหน้ามีโรงเรียนตั้งอยู่
ข้างทาง
ให้ขับรถให้ช้าลงและระมัดระวังอุบัติเหตุซึ่งอาจเกิดขึ้นแก่เด็กนักเรียน ถ้ามีเด็กนักเรียนกำลัง
เดินข้ามถนนให้หยุดรถให้เด็กนักเรียนเดินข้ามถนนไปได้โดยปลอดภัย ถ้าเป็นเวลาที่โรงเรียนกำลังสอน
ให้งดใช้เสียงสัญญาณและห้ามมิให้ทำให้เกิดเสียงรบกวนด้วยประการใด
ๆ (ต. 44)

(45) เครื่องหมาย `ระวังเครื่องบินบินต่ำ' หมายความว่า ทางข้างหน้าเข้าใกล้สนามบิน
และอาจมีเครื่องบินบินขึ้นลงในระดับต่ำให้ขับรถให้ช้าลง
หากเห็นเครื่องบินกำลังขึ้นหรือลงผ่านทาง
ข้างหน้า
ให้หยุดรถให้เครื่องบินผ่านโดยปลอดภัย (ต. 45)

(46) เครื่องหมาย `ระวังทางข้ามวิ่งของเครื่องบิน' หมายความว่า ทางข้างหน้าจะตัดผ่าน
ทางวิ่งของเครื่องบิน
ให้ขับรถให้ช้าลงและระมัดระวังเป็นพิเศษ ถ้ามีเครื่องหมายอื่นติดตั้งไว้ก็ให้
ปฏิบัติตามเครื่องหมายนั้น ๆ ด้วย (ต. 46)

(47) เครื่องหมาย `ระวังสัตว์' หมายความว่า ทางข้างหน้าอาจมีสัตว์ข้ามทาง ให้
ขับรถให้ช้าลง
และระมัดระวังอันตรายเป็นพิเศษ (ต. 47)

(48) เครื่องหมาย `ระวังอันตราย' หมายความว่า ทางข้างหน้ามีอันตราย เช่น เกิด
อุบัติเหตุ
ทางทรุด เป็นต้น ให้ขับรถให้ช้าลงให้มาก และระมัดระวังอันตรายเป็นพิเศษ (ต. 48)

(49) เครื่องหมาย `สายไฟแรงสูงพาดต่ำ' หมายความว่า ทางข้างหน้ามีสายไฟแรงสูงพาด
ต่ำ
ให้ขับรถให้ช้าลงและระมัดระวังอันตรายอันอาจเกิดขึ้น (ต. 49)

(50) เครื่องหมาย `เตือนทางโค้ง' หมายความว่า ทางข้างหน้าตอนนั้นเป็นทาง
โค้งอันตราย
ให้ขับรถให้ช้าลงให้มากและเพิ่มความระมัดระวังเป็นพิเศษ (ต. 50)

(51) เครื่องหมาย `ทางเดินรถสองทาง' หมายความว่า ทางข้างหน้าเป็นทางเดินรถสอง
ทาง
ให้ขับรถให้ช้าลงและเดินรถใกล้ขอบทางด้านซ้าย กับให้ระมัดระวังอันตรายจากรถที่จะสวนทาง
มา (ต. 51)

(52) เครื่องหมาย `ทางเดินรถสองทางตัดผ่าน' หมายความว่าทางข้างหน้าจะเป็นทางเดิน
รถสองทางตัดผ่าน
ให้ขับรถให้ช้าลง
และถ้ามีเครื่องหมายอื่นติดตั้งไว้ก็ให้ปฏิบัติตามเครื่องหมายนั้น ๆ
ด้วย (ต.52)

(53) เครื่องหมาย `ให้เปลี่ยนช่องทางจราจร' หมายความว่าช่องทางจราจรข้างหน้าปิดให้
เปลี่ยนช่องทางจราจรตามสัญญลักษณ์ในเครื่องหมาย
ให้ขับรถให้ช้าลงและระมัดระวังอันตรายเป็นพิเศษ
(ต. 53)

เครื่องหมายจราจรบนพื้นทาง

---------------------

ข้อ 10 เครื่องหมายจราจรตามข้อ
6 (2)
เป็นเครื่องหมายประเภทบังคับให้ผู้ขับรถปฏิบัติตาม
ความหมายของเครื่องหมายนั้น ๆ ดังต่อไปนี้

(1) เครื่องหมาย `เส้นแบ่งทิศทางจราจรปกติ' หมายความว่า เส้นแสดงการแบ่งแยกการ
จราจรของยวดยานที่มีทิศทางตรงกันข้าม โดยไม่จำเป็นต้องอยู่ที่ศูนย์กลางของผิวจราจร เป็นเส้นปะ
สีขาว
ขนาดกว้าง 15 เซนติเมตร ยาว
200 เซนติเมตร เว้นช่องห่าง 200
เซนติเมตร ให้ขับ
รถไปทางด้านซ้ายของเส้นแบ่งทิศทางจราจร ยกเว้นในกรณีที่ต้องการจะเลี้ยวขวา หรือแซงขึ้นหน้ารถ
คันอื่นอาจจะข้ามเส้นดังกล่าวได้ด้วยความระมัดระวัง (ผ.
1/1)

(2) เครื่องหมาย `เส้นทางแบ่งทิศทางจราจรเตือน' หมายความว่า เส้นแสดงการแบ่ง
แยกการจราจรของยวดยานที่มีทิศทางตรงกันข้ามเป็นเส้นปะสีขาว ขนาดกว้าง 15 เซนติเมตร ยาว
300 เซนติเมตร
เว้นช่องห่าง 100 เซนติเมตร
แสดงให้ทราบว่าใกล้จะถึงเส้นแบ่งทิศทางจราจร
เตือนยกเว้นในกรณีที่ต้องการจะเลี้ยวขวาหรือแซงขึ้นหน้ารถคันอื่น
อาจจะข้ามเส้นดังกล่าวได้ด้วยความ
ระมัดระวังเป็นพิเศษ (ผ. 1/2)

(3) เครื่องหมาย `เส้นแบ่งทิศทางจราจรห้ามแซง' หมายความว่า เส้นแสดงการแบ่งแยก
การจราจรของขวดขายมรามีทิศทางตรงกันข้ามเป็นเส้นทึบสีขาว ขนาดกว้าง 15 เซนติเมตร ให้ขับรถ
ไปทางด้านซ้ายของเส้นแบ่งทิศทางจราจรห้ามแซง ห้ามขับรถผ่านหรือคล่อมโดยเด็ดขาด (ผ.
1/3)

(4) เครื่องหมาย `เส้นแบ่งทิศทางจราจรคู่' หมายความว่า เส้นแสดงการแบ่งแยกการ
จราจรของยวดยานที่มีทิศทางตรงกันข้าม เป็นเส้นทึบสีขาว ขนาดกว้าง 10 เซนติเมตร ขนานไปกับ
เส้นปะสีขาว
ขนาดกว้าง 10 เซนติเมตร ยาว
200 เซนติเมตร เว้นช่องห่าง 200
เซนติเมตร
เส้นทั้งสองมีระยะห้างกัน 15 เซนติเมตร
ห้ามขับรถที่อยู่ในทิศทางของเส้นทึบผ่านหรือคล่อมเส้นทึบโดย
เด็ดขาด
รถที่อยู่ในทิศทางของเส้นอาจจะข้ามเส้นดังกล่าวนี้ได้ด้วยความระมัดระวัง
(ผ. 1/4)

(5) เครื่องหมาย `เส้นแบ่งทิศทางจราจรห้ามแซงคู่' หมายความว่า เส้นแสดงการแบ่งแยก
การจราจรของยวดยานที่มีทิศทางตรงกันข้ามเป็นเส้นทึบสีขาว ขนาดกว้าง 10 เซนติเมตร ขนานกันมี
ระยะห่างระหว่างเส้น 15 เซนติเมตร
ห้ามขับรถผ่านหรือคล่อมโดยเด็ดขาดทั้งสองทิศทาง (ผ. 1/5)

(6) เครื่องหมาย `เส้นแบ่งช่องเดินรถปกติ' หมายความว่า เส้นแบ่งช่องเดินรถโดยทั่ว ๆ
ไป
เป็นเส้นปะสีขาวขนาดกว้าง 10 เซนติเมตร ยาว 100 เซนติเมตร เว้นช่องห่าง 300
เซนติเมตร ให้ขับรถภายในช่องเดินรถ ห้ามขับคล่อมเส้นแบ่งช่องเดินรถ เว้นแต่จะเปลี่ยนช่องเดินรถ
(ผ. 2/1)

(7) เครื่องหมาย `เส้นแบ่งช่องเดินรถเตือน' หมายความว่า เส้นแบ่งช่องเดินรถประเภท
เตือน
เป็นเส้นปะสีขาว ขนาดกว้าง 10
เซนติเมตร ยาว 300 เซนติเมตร เว้นช่องห่าง
100 เซนติเมตร
แสดงให้ทราบว่าใกล้จะถึงเส้นแบ่งช่องเดินรถห้ามแซง ห้ามขับรถคล่อมเส้นช่องเดิน
รถ
เว้นแต่จะเปลี่ยนช่องเดินรถ (ผ. 2/2)

(8) เครื่องหมาย `เส้นแบ่งช่องเดินรถห้ามแซง' หมายความว่า เส้นแบ่งช่องเดินรถห้าม
แซง
เป็นเส้นทึบสีขาว ขนาดกว้าง
10 เซนติเมตร
ห้ามขับรถผ่านหรือคล่อมเส้นแบ่งช่องเดินรถ
ห้ามแซงโดยเด็ดขาด (ผ.2/3)

(9) เครื่องหมาย `เส้นขอบทาง' หมายความว่า เส้นแสดงแนวของทางเป็นเส้นปะสีขาว
ขนาดกว้าง 10 เซนติเมตร ยาว 30 เซนติเมตร เว้นช่องห่าง 60 เซนติเมตร ให้ขับรถในช่อง
จราจรด้านขวาของเส้นนั้น (ผ. 3)

(10) เครื่องหมาย `เส้นแบ่งช่องทางเดินรถประจำทาง' หมายความว่า เส้นแบ่งช่องทาง
เดินรถที่กำหนดให้เป็นช่องเดินรถสำหรับรถโดยสารประจำทางหรือรถบรรทุกคนโดยสารประเภทที่อธิบดี
กำหนดเป็นเส้นทึบสีเหลืองขนาดกว้าง 20 เซนติเมตร ห้ามขับรถประเภทอื่นเข้าไปในช่องเดินรถประจำ
ทาง (ผ.4/1)

(11) เครื่องหมาย `เส้นแบ่งช่องเดินรถประจำทางสามารถข้ามผ่านได้' หมายความว่า
เส้นแบ่งช่องเดินรถที่กำหนดให้เป็นช่องเดินรถสำหรับรถโดยสารประจำทางหรือรถบรรทุกคนโดยสาร
ประเภทที่อธิบดีกำหนดเป็นเส้นปะสีเหลืองขนาดกว้าง 20
เซนติเมตร ยาว 60 เซนติเมตร เว้นช่องห่าง
30 เซนติเมตร
รถประเภทอื่นอาจจะผ่านเส้นดังกล่าวนี้ได้ด้วยความระมัดระวัง (ผ. 4/2)

(12) เครื่องหมาย `เส้นห้ามหยุดรถหรือจอดรถ' หมายความว่า ห้ามมิให้หยุดรถหรือจอด
รถทุกชนิดตรงแนวนั้นเป็นอันขาด เป็นเส้นสีขาวสลับแดงมีขนาดยาว 50
เซนติเมตร แสดงที่ของทาง
ของวงเวียนและที่อื่น ๆ (ผ. 5/1)

(13) เครื่องหมาย `เส้นห้ามจอดเว้นแต่หยุดรับ-สังชั่วขณะ' หมายความว่า ห้ามมิให้จอดรถ
ทุกชนิดระหว่างแนวนั้น
เว้นแต่การหยุดรับ-ส่งคนงานหรือสิ่งของชั่วขณะ ซึ่งต้องกระทำโดยมิชักช้าเป็น
เส้นสีขาวสลับเหลืองขนาดยาว 50 เซนติเมตร แสดงที่ขอบทางวงเวียนและที่อื่น ๆ (ผ.5/2)

(14) เครื่องหมาย `เส้นแนวหยุด' หมายความว่า เส้นขวางถนน เป็นเส้นทึบสีขาวขนาด
กว้าง 40 เซนติเมตร
ให้ผู้ขับรถหยุดรถก่อนถึงแนวเส้นขวางทุกครั้ง และให้ดูจังหวะที่รถว่าง เมื่อไม่
เป็นเหตุให้กีดขวางการจราจรและไม่เกิดอันตรายแล้วจึงให้ขับรถผ่านเส้นขวางไป
(ผ. 6)

(15) เครื่องหมาย `เส้นให้ทาง' หมายความว่า เส้นขวางถนนเป็นเส้นปะสีขาว ขนาด
กว้าง 40 เซนติเมตร
ยาว 60 เซนติเมตร
เว้นช่องห่าง 30 เซนติเมตร
ให้ขับรถให้ช้าลงแล้วดู
ความปลอดภัยจากรถอื่นและคนเดินเท้าในทางที่ขวางหน้ารถและให้คนเดินเท้าในทางขวางหน้าผ่านไปก่อน
เมื่อเห็นว่าปลอดภัยและไม่เป็นการกีดขวางการจราจรแล้ว
จึงให้เคลื่อนรถต่อไปได้ด้วยความระมัดระวัง
(ผ. 7)

(16) เครื่องหมาย `เส้นทะแยงสำหรับทางแยก' หมายความว่า เป็นเส้นทึบสี
เหลืองขนาดกว้าง 15 เซนติเมตร ลากทะแยงตัดกันทำมุม 44 องศา ห่างกัน 200 เซนติเมตร
ภายในกรอบเส้นทึบสีเหลืองขนาดกว้าง 20 เซนติเมตร ห้ามหยุดรถทุกชนิดภายในกรอบเส้นทะแยง
สำหรับทางแยกยกเว้นรถที่หยุดรอเพื่อเลี้ยวขวา (ผ. 8)

(17) เครื่องหมาย `เส้นจอดรถ' หมายความว่า เป็นเส้นทึบสีขาวขนาดกว้าง 10
เซนติเมตร
ให้จอดรถภายในเส้นจอดรถ
ห้ามจอดรถคล่อมเส้นหรือทำให้ส่วนใดของรถล้ำออกไปนอกแนวที่
กำหนด (ผ. 9)

(18) เครื่องหมาย `ลูกศรชี้ตรงไปข้างหน้า' หมายความว่า ลูกศรสีขาวโดยมีปลาย
ลูกศรชี้ตรงไปข้างหน้าผู้ขับรถในช่องเดินรถนั้นต้องขับรถตรงไปข้างหน้าห้ามเลี้ยวซ้ายหรือเลี้ยวขวา
(ผ. 10)

(19) เครื่องหมาย `ลูกศรเลี้ยวซ้าย' หมายความว่า ลูกศรทึบสีขาวโดยมีปลายลูกศรเฉียง
ไปทางขวาผู้ขับรถในช่องเดินรถนั้นต้องขับรถเลี้ยวซ้ายห้ามขับตรงไปหรือเลี้ยวขวา
(ผ. 11)

(20) เครื่องหมาย `ลูกศรเลี้ยวขวา' หมายความว่า ลูกศรทึบสีขาวโดยมีปลายลูกศรเฉียง
ไปทางขวาผู้ขับรถในช่องทางเดินรถนั้นต้องขับรถเลี้ยวขวาห้ามขับรถตรงไปหรือเลี้ยวซ้าย
(ผ. 12)

(21) เครื่องหมาย `ลูกศรตรงไปและเลี้ยวซ้ายหรือเลี้ยวขวา' หมายความว่า ลูกศรทึบ
สีขาวมีปลายลูกศรแยกออกเป็นสองทางชี้ตรงทางหนึ่งกับเฉียงซ้ายอีกทางหนึ่ง หรือชี้ตรงกับเฉียงขวาให้
ผู้ขับรถในช่องเดินรถนั้นขับรถตรงไปกับเลี้ยวซ้าย
หรือตรงไปกับเลี้ยวขวาตามแนวนั้นร่วมกันแล้วแต่กรณี
(ผ. 13)
 (22) เครื่องหมาย `ลูกศรเลี้ยวซ้ายกับเฉียงขวา' หมายความว่า ลูกศรทึบสีขาวมีปลายลูก
ศรแยกออกเป็นสองทาง
ชี้เฉียงซ้ายทางหนึ่งกับเฉียงขวาอีกทางหนึ่ง ให้ผู้ขับรถในช่องเดินรถนั้น
เลี้ยวซ้ายหรือเลี้ยวขวาห้ามขับรถตรงไป (ผ. 14)

(23) เครื่องหมาย `เส้นทางข้าม' หมายความว่า เส้นทึบมีขาวขนาดกว้าง 75
เซนติเมตร
ยาวอย่างต่ำ 250 เซนติเมตร
วางขนานกับแนวถนนห่างกัน 50 เซนติเมตร และมีเส้นแนว
หยุดหรือเส้นให้ทางก่อนถึงเส้นทางข้ามอย่างน้อย 50
เซนติเมตร
ผู้ขับรถทุกชนิดจะต้องขับรถให้ช้าลง
และพร้อมที่จะหยุดรถได้ทันท่วงที เมื่อมีคนเดินข้ามถนน ณ ทางข้ามนั้น ในเขตทางข้ามถนนที่ไม่มีเจ้า
หน้าที่หรือเครื่องสัญญาณควบคุม ให้ผู้เดินข้ามถนนมีสิทธิไปก่อน ฉะนั้นในขณะที่มีคนกำลังเดินอยู่ในทาง
ข้ามถนน
ให้ผู้ขับรถหยุดรถก่อนถึงเส้นแนวหยุดหรือเส้นให้ทาง และเมื่อคนเดินข้ามไปโดยปลอดภัยแล้ว
จึงจะเคลื่อนรถต่อไปได้

ทางข้ามที่มีเจ้าหน้าที่หรือสัญญาณควบคุมคนเดินเท้าทีสิทธิที่จะเดินข้ามทางได้ โดยรถต่าง ๆ ต้อง
หยุดให้ในขณะที่มีสัญญาณห้ามรถด้านนั้น

เมื่อรถข้างหน้าได้หยุดเพื่อให้ผู้เดินเท้าข้ามถนนตรงทางข้าม ให้ผู้ขับรถที่ตามมาข้างหลังหยุดรถ
ต่อกันไปตามลำดับ
ห้ามมิให้แซงรถที่หยุดคอยข้างหน้าขึ้นไป

ห้ามมิให้หยุดหรือจอดรถทุกชนิดตรงข้ามถนนไม่ว่าในกรณีใด ๆ
ถ้ามีสัญญาณให้รถหยุดหรือการจราจร
ข้างหน้าติดขัดรถทุกคันจะต้องหยุดก่อนถึงเส้นแนวให้ทาง ห้ามมิให้หยุดล้ำเข้าไปในเขตทางข้ามถนน

ข้อ 11
ถ้าเจ้าพนักงานจราจรได้เขียนข้อความอย่างใด หรือใช้วัตถุอย่างอื่น ฝัง
ตอก หรือ
ติดไว้เป็นอักษรบนพื้นทาง เช่น หยุด ขับช้า ๆ เลี้ยวขวา ฯลฯ ก็ให้ผู้ขับรถปฏิบัติตามข้อความนั้น

ทั้งนี้
ตั้งแต่วันถักจากวันประกาศในราชกิจจานุเบกษาเป็นต้นไป

กำหนด ณ วันที่ 24 เมษายน พ.ศ. 2522

พลตำรวจเอก มนต์ชัย พันธุ์คงชื่น

อธิบดีกรมตำรวจ